Hotel Transylvania 4 Akan Ditayangkan Pada 2021, Selena Gomez Kembali Bawa Watak Utama
Sony Pictures telah menetapkan tarikh tayangan sekuel animasi Hotel Transylvania 4 pada 6 Ogos 2021, lapor Variety. Selain itu juga, pelakon utama Selena Gomez secara rasmi kembali meneruskan watak Mavis dan turut bertindak sebagai penerbit eksekutif untuk projek akan datang.  Hotel Transylvania 4 akan diarahkan oleh Jennifer Klushka dan Derek Drymon berdasarkan lakonlayar yang ditulis oleh pencipta francias yang juga pengarah tiga filem pertama, Genndy Tartakovsky. Tartakovsky turut bertindak sebagai penerbit eksekutif manakala Michelle Murdocca serta Alice Dewey Goldston akan menjadi penerbit.  Filem pertama Hotel Transylvania disuarakan Adam Sandler, Selena Gomez, Andy Samberg, David Spade, Molly Shannon, Steve Buscemi, Keegan-Michael Key, Asher Blinkoff, Kevin James, Fran Drescher, Kathryn Hahn dan Jim Gaffigan.  Francais terbitan Sony ini telah mengumpul $1.36 billion dolar dengan filem terkini iaitu Hotel Transylvania 3: Summer Vacation telah mengutip $528.5 juta sepanjang tayangannya. 